《劳刘子仪视作红花堰》
宋代·晁公溯

冽冽天北风，仰视寒云繁。
蛰虫亦坯户，子独在丘原。
路人指此堰，啧啧相与言。
堙废将百年，故道今岂存。
旁有蒋子池，沮洳无根源。
耕者病夏畦，拥耒涕潺湲。
念子不惮劳，塞茅手自掀。
忽报故道出，万锸如雷喧。
堰成争来观，矗若千丈垣。
少壮始从仕，功绩已可论。
他时当不朽。名配谢公墩。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。